नगरदा में हुई जिला स्तरीय खेलकूद प्रतियोगिता
सर्व शिक्षा अभियान के तहत जिला स्तरीय साहित्यिक, सांस्कृतिक तथा खेलकूद प्रतियोगिता का आयोजन कस्तूरबा गांधी बालिका आवासीय विद्यालय नगरदा में किया गया। आयोजन में जिले के विभिन्न ब्लाकों में स्थित कस्तूरबा गांधी बालिका आवासीय विद्यालयों से 30-30 प्रतिभागियों ने हिस्सा लिया।
उद्घाटन समारोह सक्ती जनपद अध्यक्ष श्रीमती लक्ष्मीन कंवर के मुख्य आतिथ्य में हुआ। विशिष्ट अतिथियों में जिला मिशन समन्वयक रागाशिमि प्रमोद आदित्य, जिला शिक्षा अधिकारी सक्ती एनके चंद्रा, बीईओ सक्ती एमडी खूंटे, एमडी दीवान, जिला पंचायत सदस्य सरवन सिदार मौजूद थे। इस मौके पर डीपीसी पीके आदित्य ने अपने संबोधन में कहा कि ऐसे आयोजन से बच्चों में स्वस्थ प्रतिस्पर्धा की भावना का विकास होता है। जिला शिक्षा अधिकारी सक्ती एनके चंद्रा ने कहा कि इस आयोजन से सभी बालिकाओं के खेल प्रतिभा में निखार आएगा। इस अवसर पर बीआरसी सक्ती जीएल चौहान, केके राठौर, महेश साहू, नवीन देवांगन, कीर्ति चंद्रा, कस्तूरबा अधीक्षिका संतोषी राज, क्रीड़ा अधिकारी एनपी गोपाल, धर्मेन्द्र राठौर, सीएस चंद्रा, योम प्रकाश लहरे सहित बड़ी संख्या में ग्रामवासी उपस्थित रहे।
नगरदा में कार्यक्रम को संबोधित करते अतिथि।
bho_Deva hin_Deva hin_Deva hin_Deva